От утре в Русия официално се закриват всички казина. Както пише „Российская газета”, още преди месец всички бяха уверени, че няма да стане чудо, и рулетките в казината, ”доставящи всяка година във федералния бюджет до 27 млн. рубли, ще продължат да се въртят както и преди. Но властите сметнаха, че нравственото здраве на гражданите е по-скъпо и новият федерален закон за игралния бизнес не получи отсрочване. След първи юли извън четирите игрални зони ще бъде разрешено само три вида „хазартна дейност”: тотализаторите в Москва, букмейкерските кантори, а също организациите по спортен покер. Всички останали заведения ще бъдат закрити. В противен случай от утре, онези бивши собственици на игрални заведения, които не ги затворят, ги чака глоба до половин милион рубли и углавна отговорност до половин година затвор. Но нито една от четирите игрални зони, където трябва да се премести руската „индустрия на хазарта” не е готова. По повод на възможни сценарии за развитие на ситуацията в Русия, експертите вдигат тревога. Използвайки това, че федералното законодателство не забранява спортния покер и лотариите, игралните зали срочно си сменят табелките и се превръщат в покерни клубове и интернет-кафенета с достъп до виртуална рулетка. Същата ситуация се наблюдава и в другите региони, отбелязва „Российская газета” в статията „Джек-пот и кръв”.
Членът на международната организация за психическо здраве на ООН Еркен Иманбаев даде негативна прогноза за ръста на игралната зависимост в Русия:
- Увeличава се количеството на Болните от алкохолизъм, наркомания и игрална зависимост. Та нали това е начин да се отвлечеш от тежката жизнена ситуация, с която хората се сблъскват в кризисния период. Естествено, в нашата страна процентът на игровата зависимост се увеличава. Много губят работа, поради битови неуредици и трудности се разрушават семейства. Възниква съблазън по лек път да получиш пара и да решиш всички свои проблеми. Но не трябва да забравяме, че Лас-Вегас със целия си разкош е бил построен на парите на загубилите.
Екс-управляващият казино „Космос” Вадим Береславски е убеден, че играта е заложена в самата човешка природа. И просто не можеш да я отмениш:
- Покерните клубове, според мен, това е ефимерно прикритие. Ще останат реалните покерни клубове, където играчите ще се състезават. Но такива играчи в Русия са много малко. Като прикритие за казино, те не издържат никаква критика. Нелегалните заведения ще останат и дори ще се увеличават, те не могат да бъдат изкоренени. Както не може да се изкорени проституцията. Хората, които искат да играят, все едно ще играят и ще намерят къде.. Затова всички опити на властите нещо да направят, са безсмислени и безрезултатни.